Камуністычная партыя Бразіліі

Камуністычная партыя Бразіліі, КПБ () — палітычная партыя Бразіліі. Рэгістрацыйны нумар партыі Бразіліі — «65». Прытрымліваюцца ідэалогіі — марксізму-ленінізму-мааізму.

 Гісторыя 
Партыя ўтварылася 18 лютага 1962 года, адшчапіўшыся ад Бразільскай камуністычнай партыі (БКП). Заснавальнікамі КПБ былі Жуан Амазонас, Маурысіу Грабойс, Педру Помар і інш. КПБ адмоўна адносілася да савецкага рэвізіянізму, і схілялася больш да мааісцкай пазіцыі.

У 1967—1974 атрады партыі вялі партызанскую вайну ў басейне ракі Арагуая.

Пасля смерці Маа Цзэдуна ў 1976 і змены курсу КПК партыя адмаўляецца ад мааізму. Пачынаючы з 1978 года партыя з'яўляецца прыхільнікам Энвера Ходжы ў яго крытыцы кітайскага кіраўніцтва і лічыць Албанію апошняй апорай сталінізму.

З 1979 года пачынаецца легалізаванне партыі. КПБ пачынае актыўна ўзаемадзейнічаць з прафсаюзамі і студэнцкімі арганізацыямі.

Супрацоўнічала з Партыяй рабочых ва ўсіх электаральных кааліцыях, якія высоўвалі Лулу да Сілву ў прэзідэнты. У цяперашнім кабінеце Дылмы Русеф КПБ уяўляе міністр спорту Алду Рэбелу.

 Удзел у выбарах 
На якія адбыліся 1 кастрычніка 2006 года выбарах у Палату дэпутатаў Бразіліі (ніжнюю палату парламента) Камуністычная партыя Бразіліі атрымала 1 982 323 галасы (2,1%) і 13 мандатаў (з 513). На выбарах у верхнюю палату бразільскага парламента — Сенат, якія адбыліся ў той жа дзень, камуністы атрымалі 6 364 019 галасоў (7,5%) і 1 мандат (з 81). 	

На парламенцкіх выбарах 3 кастрычніка 2010 года Камуністычная партыя, сабраўшы 2 748 290 галасоў (2,8 %), атрымала 15 месцаў у Палаце дэпутатаўElection Resources on the Internet: Federal Elections in Brazil - Results Lookup і, сабраўшы 12 561 716 галасоў (7,4 %), атрымала яшчэ 1 месца ў СенацеElection Resources on the Internet: Federal Elections in Brazil - Results Lookup (разам у партыі 2 сенатара).

 Кіраўнікі КПБ 
 Жуан Амазонас (1962-2001)
 Жазэ Рэнату Рабелу (з 2001)

 Крыніцы 

 Спасылкі 
 Афіцыйны сайт Камуністычнай партыі Бразіліі 

Катэгорыя:Палітычныя партыі Бразіліі
Катэгорыя:Мааісцкія партыі Бразіліі
Катэгорыя:Камуністычныя партыі Бразіліі
Катэгорыя:Палітычныя партыі, заснаваныя ў 1962 годзе